钦定古今图书集成/理学汇编/学行典/第180卷 > 罗威
## 钦定古今图书集成/理学汇编/学行典/第180卷 > 罗威

按《广东通志》：“罗威，字德仁，番禺人。性淳悫，幼知礼让。
八岁丧父，哀如成人。事母至孝，未尝疾言遽色，躬勤
苦以奉养，奇珍必致之。寒夜，身先温席，母乃寝。令异
其行，辟召署门下吏，威辞不就，强之，则偕母遁于增
城。令去复还。后居母丧，积毁骨立，蔬食三年。既葬庐
墓，朝夕哀泣。象鹿止其旁，驯扰如家畜，世以为孝感”
所致。